CELEX: C2005/182/71
Language: da
Date: 2005-07-23 00:00:00
Title: Sag T-171/05: Sag anlagt den 2. maj 2005 af Bart Nijs mod Revisionsretten for De Europæiske Fællesskaber

23.7.2005   
            
            
               DA
            
            
               Den Europæiske Unions Tidende
            
            
               C 182/38
            
         Sag anlagt den 2. maj 2005 af Bart Nijs mod Revisionsretten for De Europæiske Fællesskaber
   (Sag T-171/05)
   (2005/C 182/71)
   Processprog: fransk
   Ved De Europæiske Fællesskabers Ret i Første Instans er der den 2. maj 2005 anlagt sag mod Revisionsretten for De Europæiske Fællesskaber af Bart Nijs, Bereldange (Luxembourg), ved avocat Fränk Rollinger, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Annullation af den af Fortjenstudvalget ved Revisionsretten trufne afgørelse, hvorved sagsøgeren tildeles points for fortjeneste for bedømmelsesåret 2003.
            
         
               2.
            
            
               Annullation af den kompetente ansættelsesmyndigheds afgørelse om ikke at forfremme sagsøgeren til lønklassen som revisor i 2004.
            
         
               3.
            
            
               Annullation af sagsøgerens bedømmelsesrapport for bedømmelsesåret 2003.
            
         
               4.
            
            
               Annullation af den af Appeludvalget ved Revisionsretten trufne afgørelse nr. 6/2004 af 26. oktober 2004 om stadfæstelse af sagsøgerens bedømmelsesrapport for bedømmelsesåret 2003.
            
         
               5.
            
            
               Annullation af alle hermed forbundne og/eller efterfølgende aftaler.
            
         
               6.
            
            
               Retten pålægger Revisionsretten at erstatte det tab, sagsøgeren har lidt, og tilpligter denne at betale sagens omkostninger.
            
         Søgsmålsgrunde og væsentligste argumenter:
   Sagsøgeren i denne sag, som ligeledes har anlagt sag T-377/04 (1), har anfægtet Revisionsrettens afgørelser, hvorved han tillægges points for fortjeneste for forfremmelsesåret 2003, og hvorved der er sket udfærdigelse af hans bedømmelsesrapport for samme forfremmelsesår, samt afgørelsen om ikke at forfremme ham i 2004 til stillingen som revisor i den nederlandske oversættelsesafdeling.
   Sagsøgeren har til støtte for sine påstande gjort gældende:
   
               —
            
            
               at vedtægtens artikel 11a og principperne om omsorgspligt, god forvaltningsskik og ligebehandling er tilsidesat.
            
         
               —
            
            
               at bedømmelsesproceduren er behæftet med fejl, for så vidt som den blev varetaget af tjenestemænd, hvis integritet er blevet anfægtet under den administrative procedure.
            
         
               —
            
            
               at fristerne i forbindelse med bedømmelsesproceduren ikke er blevet overholdt.
            
         
               —
            
            
               at der ikke i denne sag er foretaget en sammenligning af fortjenesterne i den nederlandske oversættelsesafdeling.
            
         
               —
            
            
               at principperne om retssikkerhed og om beskyttelse af den berettigede forventning er tilsidesat derved, at der ikke er sket meddelelse af de regler, der gælder for forfremmelsesproceduren for 2004.
            
         
               —
            
            
               at der i denne sag er sket magtfordrejning.
            
         
      (1)  Sag T-377/04, Nijs mod Revisionsretten (EUT C 284, af 20.11.2004, s. 26).